STS-107
STS-107 oli Space Shuttle'i programmi 113. missioon ja kosmosesüstik Columbia viimane missioon. Columbia startis 16. jaanuaril 2003 Kennedy Kosmosekeskusest. Missioon kestis 15 päeva ja selle kestel tegi meeskond SPACEHAB-is teaduskatseid. Columbia pardal olnud 7 astronauti hukkusid koos laevaga 1. veebruaril 2003, kui Columbia purunes Maa atmosfääri sisenedes. Õnnetust uurinud komisjon tuvastas õnnetuse põhjusena augu kosmoselaeva kuumuskilbis. Auk tekkis kuumuskilpi stardi ajal, kui Space Shuttle'i välispaagi küljest eraldunud kohvrisuurune vahutükk tabas süstiku vasakut tiiba. Atmosfääri sisenemisel hakkas vasak tiib aeglaselt üle kuumenema ja lagunema. Lõpuks viis see juhitavuse kadumiseni ja laeva purunemiseni.